Hiljutine küsitlus näitas, et elu Nõukogude Liidus seostub Läti elanikel 20 aastat hiljem põhiliselt kommunistide, vabaduse puudumise ja talongimajandusega.    P.R.A.E. Sabiedriskās Attiecības poolt läbiviidud küsitlus näitas, et 64 protsendi vastanute jaoks assotseeruvad  nõukogude ajad kommunistliku režiimiga ja vabaduse puudumisega.    52 protsenti tõid lisaks välja pikad järjekorrad poodides ja talongid. 41 protsenti küsitletutest märkis, et minevik seostub neil Nõukogude propaganda ja russifikatsiooniga.    37% lätimaalastest mäletab Nõukogude filme, 33% - vabadusvõitlust, 11% - VEFi raadiotehnikat ja "1. mai" vabriku kingi, 7% - 1. mai demonstratsioone ja 4% kollaseid kaljatünne ning gaseeritud vee automaate tänavatel.